- Hindi News
- National
- ड्राइवर ने गाड़ी रोक शराब पी, बाइक को टक्कर मार 407 पलटा, दो लोगों की मौत
ड्राइवर ने गाड़ी रोक शराब पी, बाइक को टक्कर मार 407 पलटा, दो लोगों की मौत
हादसे के बाद झाड़ियों के बीच छिप गया था ड्राइवर
हादसे के बाद वाहन का ड्राइवर रामगोपाल भाग गया था। आस-पास के लोगों ने उसे जंगल तरफ भागते हुए देखा था। पता चलने पर पुलिस ने तलाशी ली तो पास में ही जंगल में वह मिल गया। वह झाड़ियों में छिप गया था। उसके हल्की चोट भी आई थी। पुलिस ने पहले उसको अस्पताल भेजा। प्राथमिक उपचार के बाद डाक्टरों ने उसे छोड़ दिया। इसके बाद पुलिस ने उसे गिरफ्तार कर लिया। मामले में उसके खिलाफ धारा 304 ए व 279, 337 के तहत अपराध दर्ज हुआ है।
शादी के लिए लड़की देखने जा रहे थे बाइक सवार: हादसे में बाइक सवार ग्राम कल्याणपुर निवासी शनी राम पिता गौरी राम 40 वर्ष व ग्राम संुदरपुर निवासी देवशरण पिता साेमू राम 45 वर्ष घायल हो गए। दोनों को मेडिकल कालेज अस्पताल में भर्ती कराया गया है। वे शादी के लिए लड़की देखने ग्राम परसोढ़ी जा रहे थे। दोनों को सिर व शरीर के अन्य हिस्से में चोट आई है। देशशरण ने बताया कि मोड़ पर सामने से आ रहे 407 को देखकर बाइक को किनारे कर लिया था लेकिन इसके बाद भी उसने टक्कर मार दी।
घटनास्थल से दुर्घटनाग्रस्त वाहन को एक्सीवेटर से खींचकर निकाला गया बाहर।
तीन महिलाओं सहित 5 घायल, अंबिकापुर जाने रास्ते में चढ़ी थी महिलाएं, घायलों में दो बाइक सवार शामिल
भास्कर संवाददाता|अंबिकापुर
सांड़बार-महावीरपुर बाइपास में मंगलवार को सब्जी बेचने के लिए अंबिकापुर जा रही महिलाओं के लिए बीच रास्ते में रेत से भरे 407 वाहन में बैठना जानलेवा साबित हुआ। ड्राइवर ने महिलाओं को बैठाने के बाद रास्ते में गाडी रोक कर शराब पी। इसके बाद लापरवाही पूर्वक चलाते हुए उसने बकरिमा बांसबाड़ी मोड़ पास सामने से आ रहे बाइक सवारों को टक्कर मारते हुए वाहन को पलटा दिया। हादसे में दो महिलाओं की मौत हो गई जबकि तीन अन्य महिलाओं सहित बाइक सवार दो ग्रामीण घायल हो गए। घायलों को अस्पताल में भर्ती कराया गया है। पुलिस ने अपराध दर्ज कर ड्राइवर को गिरफ्तार कर लिया है।
मंगलवार को ग्राम परसोढ़ीकला निवासी महेश्वरी सिंह 50 वर्ष, सीता बाई 45 वर्ष, सावित्री 35 वर्ष, बेची बाई 50 वर्ष,घेवटी बाई 65 वर्ष सब्जी लेकर बेचने के लिए अंबिकापुर जाने के लिए निकली। इसी दौरान सुखरी में राजापुर से बालू लेकर अंबिकापुर जा रहे 407 वाहन क्रमांक सीजी 15 एसी 1964में चढ़ गई। वे कुछ दूर पहुंची ही थी कि ग्राम बटुआ के पास गाड़ी रोककर ड्राइवर ने शराब पी। महिलाओं ने बताया कि इसके कुछ समय बाद ही बकरिमा बांसबाड़ी मोड़ के पास ड्राइवर नियंत्रण खो बैठा अौर सामने से आ रहे बाइक सवारों को टक्कर मारते हुए वाहन पलट गया। हादसे में महेश्वरी की मौके पर ही मौत हो गई। बाइक सवार दोनों सहित वाहन में सवार अन्य महिलाएं घायल हो गई।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva